钦定古今图书集成/明伦汇编/氏族典/第363卷 > 《廖用贤尚友录》 > 任希夷
## 钦定古今图书集成/明伦汇编/氏族典/第363卷 > 《廖用贤尚友录》 > 任希夷

按《宋史任希夷传》：“希夷字伯起，其先眉州人。四世祖
伯雨，为谏议大夫，其后仕闽，因家邵武。希夷少刻意
问学，为文精苦。登淳熙三年进士第，调建宁府浦城
簿。开禧初，主太常寺簿，迁礼部尚书，进端明殿学士，
签书枢密院事。史弥远柄国久，执政皆具员，议者颇
讥其拱默。寻提举临安洞霄宫。薨谥宣献。”